stanford-oval/wikipedia huggingface dataset:
Taking Children Seriously

Taking Children Seriously (lyh. TCS; suom. otetaan lapset vakavasti) on kasvatusliike ja koulutuksellinen filosofia, jonka ydinidea on se, että on sekä mahdollista että suotavaa kasvattaa ja kouluttaa lapsia tekemättä mitään vastoin heidän tahtoaan ja panematta heitä tekemään mitään vastoin tahtoaan.
Liikkeen perustivat vuonna 1994 sähköpostilistauksen seurauksena libertaristi Sarah Fitz-Claridge ja David Deutsch. Deutsch on  Oxfordin yliopiston teoreettisen fysiikan professori.
TSC:n mukaan aikuisten ja lasten perinteiset vuorovaikutukset perustuvat pakkovaltaan. TCS ei kuitenkaan ole kasvatusmetodi vaan pikemminkin tyyli, ajattelutapa, filosofia. TSC:n dogmit perustuvat fallibilismiin, siihen että jokainen ihminen on erehtyväinen. TSC:n filosofiaa inspiroi Karl Popperin tietoteoria. Popper oli itsekin kasvattaja ja kouluttaja ennen kuin ryhtyi filosofiksi. Itse asiassa filosofia oli tuolloin hänelle vain toinen vaihtoehto: mahdollisuus emigroitua ja välttyä Anschlussilta[lähde? ].
Käännös suomeksi
Takimmainen alempi etuhammas

Takimmainen alempi etuhammas
Takimmaiset alemmat etuhampaat pysyvinä ja maitohampaina
Takimmaiset alemmat etuhampaat ovat ihmisen hampaita lähellä alaleuan keskiosaa. Hampaat sijaitsevat keskimmäisten alempien etuhampaiden takana ja alempien kulmahampaiden edessä. Kuten kaikilla etuhampailla, niiden tehtävänä on irrottaa ruuasta paloja ja pilkkoa niitä pureskelun aikana. Näillä hampailla ei ole myöskään varsinaista purupintaa.
Takimmaisten alempien etuhampaiden maitohammas- ja pysyvien versioiden välillä on joitakin pieniä eroja.
Hammaslääkärikielessä kaikki takimmaiset etuhampaat tunnetaan "kakkosina".
Ihmisen hampaat
| --- | --- |
Rakenne:   Hammaskiille  Hammasluu  Pulpa 
Hammastyypit:   Maitohampaat  Pysyvät hampaat Etuhampaat  Kulmahampaat  Välihampaat  Poskihampaat 
Ylähampaat:   1. etuhammas  2. etuhammas  Kulmahammas  1. välihammas  2. välihammas  1. poskihammas  2. poskihammas  Viisaudenhammas 
Alahampaat:   1. etuhammas  2. etuhammas  Kulmahammas  1. välihammas  2. välihammas  1. poskihammas  2. poskihammas  Viisaudenhammas
Virinlampi

| Virinlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°49′36″N, 27°02′43″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Pieneen Kuojärveen 
Järvinumero:  14.929.1.019
Mittaustietoja
Pinnankorkeus:  136,6 m  
Pituus:  360 m  
Leveys:  90 m  
Rantaviiva:  0,823 km  
Pinta-ala:  1,319 ha  
Saaria:  ei saaria 
 fiVirinlampi 
Virinlampi  on Etelä-Savossa Mikkelissä  Harjumaan lähellä sijaitseva lampi.
Maantietoa

Lampi on 360 metriä pitkä, 90 metriä leveä, ja sen pinta-ala on 1,3 hehtaaria. Lammella ei ole kartan mukaan saaria.  Sen rantaviivan pituus on 800 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Korpijoen valuma-alueeseen (14.929) se kuuluu. Lammen vedenpinnan korkeus on 136,6 metriä mpy.
Võru (kunta)

| Võrun kunta (Võru vald) |
| --- | --- |
 Väimela Alajärv
 lippu:  vaakuna
 Võrun kunta
 Koordinaatit: 57°51′00″N, 27°01′00″E 
Valtio:  Viro
Maakunta:  Võrumaa
Uuden Võrun kunnan osaksi:  2017
Hallinto:  
 – Hallinnon tyyppi:  entinen kunta
Pinta-ala:  
 – Kokonaispinta-ala:  201,48 km²
Väkiluku (2016):  4 711
 – Väestötiheys:  23,4 as./km²
Aikavyöhyke:  UTC+2
 – Kesäaika:  UTC+3
 
 www.voruvald.ee 
Infobox OKVirheellinen NIMI-arvo: 
Võrun kunta (vir. Võru vald) oli kunta Virossa Võrumaan maakunnassa. Se sijaitsi maakunnan pohjoisosassa ja ympäröi Võrun kaupunkia. Kunnassa oli arviolta 4 711 asukasta (vuonna 2016) ja sen pinta-ala oli 201,48 neliökilometriä.
Vuoden 2017 kuntauudistuksessa Võrun kunta, võrumaalaiset Lasvan, Sõmerpalun ja Vastseliinan kunnat sekä Oravan kunta Põlvamaalta yhdistettiin uudeksi Võrun kunnaksi.
Kuntaan kuului kolme pienkauppalaa (alevik) – Kose, Väimela ja Parksepa – sekä 35 kylää: Hannuste, Juba, Kasaritsa, Kirumpää, Kolepi, Koloreino, Kusma, Kärnamäe, Käätso, Lapi, Lompka, Loosu, Meegomäe, Meeliku, Mõisamäe, Mõksi, Navi, Nooska, Palometsa, Puiga, Raiste, Raudsepa, Roosisaare, Räpo, Sika, Tagaküla, Tootsi, Umbsaare, Vagula, Vana-Nursi, Verijärve, Võlsi, Võrumõisa, Võrusoo ja Väiso.
Väestö

Vuonna 2011 silloisessa Võrun kunnassa oli 4 941 asukasta, joista 4 776 (96,7 %) oli virolaisia, 108 (2,2 %) venäläisiä ja 54 (1,1 %) muita kansallisuuksia.
Kuvia

Kirumpään piispanlinnan rauniot
Vana-Nursin kartano
Väimelan kartanon puistoa
Aiheesta muualla

Kuvia tai muita tiedostoja aiheesta Võrun kunta Wikimedia Commonsissa
Takahaman ydinvoimalaitos

| Takahaman ydinvoimalaitos |
| --- | --- |

Tyyppi:  Ydinvoimala
Polttoaine:  Uraani
Teho:  3 392 MW
Omistaja:  Kansai denryoku
Sijainti:  Takahama, Fukuin prefektuuri, Japani
Koordinaatit:  35°31′19.17″N, 135°30′14.24″E
Takahaman ydinvoimalaitos (jap. 高浜原子力発電所, Takahama genshiryoku hatsudensho) on Japanissa Fukuin prefektuurin Takahamassa sijaitseva ydinvoimalaitos.
Reaktorit

Ydinvoimalassa on seuraavat reaktorit:
| Nimi | Reaktorityyppi | Teho | Käyttöönottovuosi | Käytöstäpoistovuosi |
| --- | --- | --- | --- | --- |
| Takahama - 1 | PWR | 826 MW | 1974 | Käytössä |
| Takahama - 2 | PWR | 826 MW | 1975 | Käytössä |
| Takahama - 3 | PWR | 870 MW | 1985 | Käytössä |
| Takahama - 4 | PWR | 870 MW | 1985 | Käytössä |
Södertelge Werkstäders Aviatikavdelning

AB Södertelge Werkstäders Aviatikavdelning (SW) oli Ruotsissa Tukholman eteläpuolella vuonna 1914 perustettu lentokonetehdas, joka  valmisti lisenssillä ranskalaisia Farman-kaksitasoja ja myöhemmin saksalaisia Albatros-koulukoneita Ruotsin ilmavoimille ja laivastolle.
Tehdas valmisti vuoteen 1917 mennessä noin kolmekymmentä lentokonetta, mihin sisältyi kaksitoista sekä Farman- että Albatros-konetta. Ensimmäisen maailmansodan alkaessa Ruotsiin jäänyt Albatros oli kopioitu ja niin tehtyjä piirustuksia käytettiin koneita valmistettaessa. Konemallista tuli hyvin suosittu Ruotsissa ja mallin pohjalta valmistui lopulta kaikkiaan 54 lentokonetta.
Vuoden 1916 lopulla SW osti tukholmalaisen Svenska Aeroplanfabrikenin. Yhtiö ei kuitenkaan kyennyt tuottamaan omia malleja ja se lopetti toimintansa marraskuussa 1917.
Tuotteet

SW 20
Vóio (kunta)

| Vóio Vóion kunta Βόιο Δήμος Βοΐου |
| --- | --- |
 Kunnan sijainti
 Vóio
 Koordinaatit: 40°16′N, 21°33′E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Länsi-Makedonia
Alueyksikkö:  Kozáni
Hallinto:  
 – Asutustyyppi:  kunta
 – Kallikrates-koodi:  1402
 – Kuntakeskus:  Siátista
Pinta-ala:  
 – Kokonaispinta-ala:  1 021,0 km²
Väkiluku (2011):  18 386
 – Väestötiheys:  18,01 as./km²
Aikavyöhyke:  UTC+2
 – Kesäaika:  UTC+3
 
 dimosvoiou.gr 
Infobox OKVirheellinen NIMI-arvo: 
Vóio (kreik. Βόιο eli Δήμος Βοΐου, Dímos Voḯou) on Kreikan kunta, joka sijaitsee Kozánin alueyksikössä Länsi-Makedonian alueella. Kunnan pinta-ala on 1 021,0 neliökilometriä ja väkiluku 18 386 (vuonna 2011). Kunnan kuntakeskus on Siátista.
Vóion kunta sijaitsee Länsi-Makedonian keskiosissa. Se on saanut nimensä seudun Vóio-vuorijonosta. Vóion kunta syntyi, kun Áskio, Neápoli, Pentálofos, Siátista ja Tsotýli yhdistyivät vuoden 2011 alussa Kallikrates-suunnitelman mukaisesti.
Aiheesta muualla

Kuvia tai muita tiedostoja aiheesta Vóio Wikimedia Commonsissa
Δήμος Βοΐου. Vóion kunnan verkkosivut. (kreikaksi)
Länsi-Makedonian alue
| --- | --- |
Flórinan alueyksikkö:   Amýntaio  Flórina  Préspes 
Grevenán alueyksikkö:   Deskáti  Grevená 
Kastorián alueyksikkö:   Kastoriá  Nestório  Orestída 
Kozánin alueyksikkö:   Eordaía  Kozáni  Sérvia  Velventós  Vóio
Takahiro Sunada

Takahiro Sunada (jap. 砂田貴裕, s. 19. tammikuuta 1973) on japanilainen ultrajuoksija. Sunada juoksi miesten 100 kilometrin juoksun maailmanennätyksen 6.13.33 vuonna 1998. Ennätyksen rikkoi hänen maanmiehensä Nao Kazami vuonna 2018. Sunada on kilpaillut myös maraton-matkoilla, ja hänen maratonennätyksensä on Berliinin maratonilla vuonna 2000 juostu 2.10.07.
Aiheesta muualla

Takahiro Sunada Kansainvälinen yleisurheiluliitto. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Takahiro Sunada
Käännös suomeksi
Vjažištše (järvi Pihkovan alueella)

| Vjažištše Вяжище |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue
Piiri:  Outovan piiri
Koordinaatit:  58°23′37″N, 28°05′18″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Želtšan valuma-alue
Järveen tulevat joet:  Branka
Laskujoki:  Osnitsa Želtšaan
Mittaustietoja
Pinnankorkeus:  30 – 32 m  mpy. 
Pituus:  1 km 
Leveys:  0,5 km 
Pinta-ala:  31,8 ha 
Tilavuus:  0,00051 km³ 
Keskisyvyys:  1,6 m 
Suurin syvyys:  2,3 m 
Valuma-alue:  31,5 km² 
Saaria:  ei saaria
 fiVjažištše 
Vjažištše (ven. Вяжище) on järvi Luoteis-Venäjällä Pihkovan alueen Outovan piirissä.
Maantietoa

Järvi on 1,0 kilometriä pitkä, 0,5 kilometriä leveä ja sen pinta-ala on 32 hehtaaria. Se sijaitsee suoalueen itäpuolella ja sen omatkin rannat ovat ilmakuvista päätellen metsäisiä eteläosia lukuun ottamatta rämettä tai avosuota. Sen keskisyvyys on 1,3 metriä ja parhaimmillaan se on 2,3 metriä syvä. Järvi sijaitsee kaksi kilometriä Jammin (ven. Ямм) kirkonkylästä etelään ja 500 metrin päässä sen itäpuolelta ohittavalta ja Jammin kautta kulkevalta maantieltä 58K-096. Järvi on autio eikä sinne tule tietä.
Luontoarvoja

Järvessä elää ainakin hauki, särki, ahven, kiiski, ruutana, mutakala, lahna, pasuri ja sorva. Jokirapua on esiintynyt heikosti eikä sitä ole enää tavattu vuoden 1997 jälkeen. Sillä on mutapohja ja sen rannikot ovat hiekkarantoja siellä, missä suo ei ole levittänyt hetteikköjä rantaveden peittoon. Etelärannoilla makaa järvessä veteen kaatuneita puunrunkoja ja järvellä voi kellua hetteiköistä irronneita turvelauttoja. Järvessä esiintyy toisinaan kalakuolemia.
Vesistösuhteita

Vjažištše sijaitsee Želtšan valuma-alueella ja sen laskujoki Osnitsa on Želtšan sivujoki. Želtša laskee Peipsijärveen, jonka alue muodostaa Narvanjoen vesistöalueen keskiosan. Peipsijärven laskujoki Narvanjoki jatkaa pohjoiseen päin ja laskee lopuksi Suomenlahteen. Järven valuma-alueen koko on 31,5 neliökilometriä, mikä johtuu Brankasta (ven. Бранка) ja muista suo-ojien haaroista, jotka hakevat vettä monelta suolta ja järviltä. Valuma-alueen järviä ovat esimerkiksi Brannojen järvet ja Kolpino (ven. Колпино). Vjažištšen laskujoki on Osnitsa (ven. Осница), joka yhtyy Želtšaan kolmen kilometrin päässä Jammin kylässä.
Huomautuksia

1 2 3 4  Kohteen pituus, leveys ja ympäristön kasvillisuus, asutus ja nimistöä on tarkistettu Internetin Google-, Bing-, ACME- tai Yandex-karttapalvelusta käyttäen järven koordinaatteja.
↑  Järven tilavuus on laskettu kertomalla järven pinta-ala sen keskisyvyydellä.
Völjärinsalmen kalliomaalaus

| Völjärinsalmen kalliomaalaus> Sijainti |
| --- | --- |
 Völjärinsalmen kalliomaalaus
Koordinaatit:  61°36′26.6539″N, 28°8′23.3329″E
Valtio:  Suomi
Historia
Tyyppi:  kalliomaalaus
Kaupunki:  Puumala
Infobox OKVirheellinen NIMI-arvo: 
Völjärinsalmen kalliomaalaus (tai Kaitajärven) sijaitsee Kaitajärvellä Puumalassa Etelä-Savossa. Kalliomaalaus ajoitetaan väljästi kivikauteen ja sen löysi Risto Kupiainen vuonna 1992.
Kallio ja sen sijainti

Maalauskallio sijaitsee Puumalassa noin 5,5 kilometriä pitkän, mutta erittäin kapean Kaitajärven itärannalla pohjois-etelä-suuntaisessa kallioseinämässä. Kallio on järven puolivälissä olevassa  Völjarinsalmessa sen eteläpuolella ja se laskee pystysuoraan alas. Järvi näkyy puiden lomassa rantametsikön takana. Kallion lähellä 500 metrin päässä koillisessa on Kaijantalo ja maalauksen lähelle 150 metrin päähän johtaa metsäautotie. Maalaus on valtion mailla.
Maalaus

Maalausalue on kooltaan 1,2×0,8 metriä ja sijaitsee 85,5 metriä merenpinnan yläpuolella. Se on osittain vedenvalumien tuhoama ja kuvioita peittää vaaleat kuivumisjäljet. Punaväriä näkyy siellä täällä hyvin heikosti ja kuviot ovat epäselviä tai katkelmallisia. Selvimmät jäljet ovat kaksi pitkää pystysuoraa jälkeä, jotka ovat jäänteet tuhoutuneesta kuviosta. Muuta punaväriä esiintyy näiden jälkien ympärillä. Eräät ovat nähneet läikässä myös tuhoutuneen kämmenpainauman.
Kirjallisuutta

Kivikäs, Pekka, 1995. Kalliomaalaukset. Muinainen kuva-arkisto. Jyväskylä (s. 143 ja 312).
Koponen, Martti - Kupiainen, Risto - Poutiainen, Hannu, 1993. Uusia kalliomaalauksia Saimaalta.
Sihti 3. Savonlinnan maakuntamuseon julkaisu. Savonlinna (s. 75)
São Vicente

São Vicente
| --- | --- |
Sijainti:  Barlavento Kap Verde
Saariryhmä:  Barlavento
Sijaintipaikka:  Kap Verde 
Vesialue:  Atlantin valtameri 
Korkeimmat kohdat:  Monte Verde (en), 248  m 
Pinta-ala:  227 km²
| --- | --- |
Asukasluku:  67 163 (2000)
Asutuskeskukset:  Mindelo
Kieli:  portugali, Kap Verden kreolit
muokkaa - muokkaa wikitekstiä - muokkaa Wikidataa
São Vicente on yksi Kap Verden saarista. Se sijaitsee Barlaventosaarten ryhmässä, Santo Antãon ja Santa Luzian saarten välissä. Saarelta on 640 kilometrin matka Länsi-Afrikan rannikolle. Myös saaren kaakkoispuolella sijaitseva Santa Luzia kuuluu São Vicenten kuntaan.
São Vicenten pinta-ala on 227 km² ja asukasluku 67 163 (2000). Sen korkein kohta on Monte Verde 774 metrin korkeudessa merenpinnan yläpuolella. Saaren suurin kaupunki on Mindelo, joka on lisäksi Kap Verden toiseksi suurin kaupunki Praian jälkeen.
Eurooppalaisten 22. tammikuuta 1462 löytämä São Vicente oli asumaton 1800-luvulle saakka. São Vicenteltä ovat kotoisin muiden muassa muusikot Cesária Évora, Tito Paris ja Kap Verden entinen pääministeri Carlos Veiga.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (portugaliksi)
Ségoun piiri

Ségoun piiri Malin kartalla.
Ségoun piiri (ransk. Cercle de Ségou) on paikallishallintoalue Malin Ségoun alueella. Sen pinta-ala on 10 844 neliökilometriä. Asukkaita on 691 400 henkeä.
Ségoun piiri rajoittuu pohjoisessa Ségoun alueen Nionon, koillisessa Macinan, idässä Sanin ja etelässä Blan ja Barouélin piireihin sekä lännessä Koulikoron alueeseen. Seutu kuuluu Sudanin ja Sahelin siirtymäalueeseen. Sen läpi virtaavat Niger ja sen sivujoki Bani.
Piiriin kuuluu Ségoun kaupunki sekä 29 maalaiskuntaa: Baguindadougou, Bellen, Boussin, Cinzana, Diédougou, Diganidougou, Dioro, Diouna, Dougabougou, Farako, Farakou Massa, Fatiné, Kamiandougou, Katiéna, Konodimini, Markala, Massala, N’Gara, N’Koumandougou, Pelengana, Sakoïba, Sama Foulala, Saminé, Sansanding, Sébougou, Sibila, Soignébougou, Souba ja Togou. Asukkaat ovat etupäässä bambaroita, fulbeja, miniankoja, bozoja, somonoja, dogoneja ja soninkeja.
Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, riisi, durra, fonio ja maissi sekä myyntiin menevät maapähkinä, vesimeloni ja lehmänpapu. Kotieläimiä ovat naudat, lampaat, vuohet, aasit ja siipikarja. Nigerin ja Banin varrella asuvat bozot ja somonot harjoittavat kalastusta.
Ségoun–Banin rautatie

Radalla käytettiin Decauville 0-6-0T -vetureita. Kuva on Ranskasta.
Ségoun–Banin rautatie oli Ségoun ja Banijoen varrella sijaitsevan Dounan välinen kapearaiteinen rautatie Ranskan Sudanissa eli nykyisessä Malissa. Se oli Decauville-typpinen teräspölkkyrata, jonka raideleveys oli 600 mm.
Viidenkymmenen kilometrin pituista karavaanireittiä kulkeneen radan tehtävänä oli puuvilla- ja maapähkinäsadon kuljettaminen liikennöintikelpoiselle Nigerjoelle. Päätös sen rakentamisesta tehtiin tammikuussa 1918. Ségoun ja Cinzanan välinen osuus avattiin liikenteelle tammikuussa 1920 ja koko rata valmistui vuonna 1922. Rakentamisessa hyödynnettiin Dakarin–Nigerin rautatietä edeltäneen Bafoulabén–Dioubéban kapearaiteisen radan materiaaleja vuosilta 1888–1897. Kalustona toimi ainakin neljä puuta polttavaa Decauville-veturia sekä ensimmäisen maailmansodan jälkeen vapautuneita armeijan vaunuja. Rautatie kuljetti 29 384 matkustajaa ja 5 668 tonnia rahtia vuonna 1930.
1950-luvulla tehty selvitys suositteli rautatien uudistamisen sijaan sen purkamista. Se purettiin vuoteen 1962 mennessä. Entisen radan linjaa myötäilee maantie RN6.
Võrun kunta

| Võrun kunta (Võru vald) |
| --- | --- |
 lippu:  vaakuna
 Võru sijaitsee Kaakkois-Virossa.
 Koordinaatit: 57°50′N, 27°12′E 
Valtio:   Viro
Maakunta:  Võrumaa
Lasvan, Oravan, Sõmerpalun, Vastseliinan ja Võrun yhdistyminen:  21.10.2017
Hallinto:  
 – Hallinnon tyyppi:  kunta  (vir. vald)
Pinta-ala:  
 – Kokonaispinta-ala:  952,29 km²
Väkiluku (2023):  10 695
 – Väestötiheys:  11 as./km²
 
 voruvald.ee 
Infobox OKVirheellinen NIMI-arvo: 
Võrun kunta sijaitsee Kaakkois-Virossa Võrumaan maakunnassa.
Sijainti

Kunta rajoittuu etelässä Rõugeen, lännessä Antslaan, pohjoisessa Kanepiin, Põlvaan ja Räpinaan, idässä Setomaahan ja Venäjään. Võrun kaupunki sijaitsee Võrun kunnan keskellä.
Hallinto

Võrun kunta muodostettiin vuoden 2017 kuntauudistuksessa yhdistämällä vanha Võrun kunta, võrumaalaiset Lasvan, Sõmerpalun ja Vastseliinan kunnat sekä Oravan kunta Põlvamaalta. Võrussa on 10 695 asukasta (2023).
Kunta muodostuu Kosen, Parksepan, Sõmerpalun, Vastseliinan ja Väimelan pienkauppaloista (alevik) ja 182 kylästä (küla). Kunnan hallinnollinen keskuspaikka on Võrun kaupunki.
Liikenne

Valtatie 2 Tallinnasta Riian–Pihkovan valtatielle kulkee Võrun kautta. Rautatiet Valgan raja-asemalta Koidulan raja-asemalle ja Tartosta Koidulaan kulkevat Võrun kautta.
Aiheesta muualla

Kuvia tai muita tiedostoja aiheesta Võrun kunta Wikimedia Commonsissa
Kuvia tai muita tiedostoja aiheesta Lasva Wikimedia Commonsissa
Kuvia tai muita tiedostoja aiheesta Orava Wikimedia Commonsissa
Kuvia tai muita tiedostoja aiheesta Sõmerpalu Wikimedia Commonsissa
Kuvia tai muita tiedostoja aiheesta Vastseliina Wikimedia Commonsissa
Takahiro Aō

| Takahiro Aō> Henkilötiedot |
| --- | --- |
Koko nimi:  粟生隆寛
Syntynyt: 6. huhtikuuta 1984 Ichihara, Chiba
Kansalaisuus:   Japani
Nyrkkeilijä
Pituus:  169  cm
Painoluokka:  Höyhensarja
Kätisyys:  Oikea
Ammattilaistilastot
Ottelut:  33
Voitot:  28
– tyrmäysvoitot:  12
Tappiot:  3
Ratkaisemattomat:  1
Takahiro Aō (jap. 粟生隆寛, Aō Takahiro, s. 6. huhtikuuta 1984 Ichihara, Chiban prefektuuri) on japanilainen ammattinyrkkeilijä, joka ottelee höyhensarjassa. Hän oli Japanin höyhensarjan mestari lyhyen aikaa vuonna 2007 puolustaen mestaruutta kolmesti.
Ammattiura

Aō siirtyi ammattilaiseksi syyskuussa 2003 Kōrakuen Hallissa, Tokiossa. Debyyttiottelussaan hän kukisti toisen japanilaisen nyrkkeilijän, Hiroshi Kashiharan toisen erän tyrmäyksellä.
Kolmentoista voittamattoman ottelun jälkeen Aō voitti Kōji Umetsun Japanin höyhensarjan titteliottelussa marraskuussa 2007.
Aō pääsi huhtikuussa 2008 ottelemaan Hiroyuki Enokia vastaan karsintaottelussa WBA liiton seuraavasta haastajasta mutta otteli ratkaisemattoman. Lokakuussa 2008 Aō pääsi WBC liiton titteliotteluun jossa kuitenkin hävisi Oscar Lariosille.
Aō nousi kehään vuoden 2009 maaliskuussa. Ottelussa hän voitti Oscar Lariosin nousten näin WBC liiton mestariksi.
Aō menetti mestaruuden ensimmäisessä puolustusottelussa Elio Rojasille häviten 12 eräisen ottelun kaikin tuomariäänin.
Aō tuli ylemmän höyhensarjan WBC liiton mestariksi vuonna 2010 voittaen Vitali Tajbertin kaikin tuomariäänin 12 eräisen ottelun päätteeksi. Mestaruutta Aō puolusti voitokkaasti Humberto Mauro Gutierrezia, Denis Boschieroa ja  Terdsak Kokietgymiä vastaan kunnes hävisi neljännessä puolustusottelussaan Gamaliel Diazille.
Vuonna 2015 Aō otteli Raymundo Beltrania vastaan väliaikaisesta WBO liiton kevytsarjan mestaruudesta häviten ottelun toisen erän tyrmäyksellä. Tulokseksi merkittiin kuitenkin ei tulosta Beltranin oltua liian painava kevytsarjaan. Beltran kärähti myös dopingista ottelun jälkeen.
Tämän jälkeen Aōn piti otella Gamaliel Diazia vastaan mutta ottelu peruuntui Aōn loukattua nilkkansa.
Aiheesta muualla

ammattinyrkkeilyottelut boxrec.comissa
| 0 | 1 | 2 |
| --- | --- | --- |
| Edeltäjä: Oscar Larios | WBC liiton höyhensarjan maailmanmestari 12. maaliskuuta 2009 - 14. heinäkuuta 2009 | Seuraaja: Elio Rojas |
| 0 | 1 | 2 |
| --- | --- | --- |
| Edeltäjä: Vitali Tajbert | WBC liiton ylemmän höyhensarjan maailmanmestari 26. marraskuuta 2010 -  27. lokakuuta 2012 | Seuraaja: Gamaliel Diaz |
T.E.H.D.A.S.

Tehdas Ry:n motto: "OTA RENNOSTI".
T.E.H.D.A.S. Ry (Tehdas Ry) on suomalainen taidejärjestö, joka tukee performanssi- ja muiden taiteiden kehitystä järjestämällä taidetapahtumia ja näyttelyitä. Yhdistys perustettiin Kankaanpäässä 2002 sittemmin sen toiminta on maanlaajuista. Järjestö tunnetaan parhaiten vuosittain Tampereella ja Porissa järjestämistään performanssitaidetapahtumista, joissa esiintyy suomalaisia ja kansainvälisiä huipputaiteilijoita. Yhdistyksen hallituksessa on monia Kankaanpään taidekoulusta valmistuneita kuvataiteilijoita.
Aiheesta muualla

Yhdistyksen verkkosivut
T.E.H.D.A.S. ry:n haastattelu Mustekalassa[vanhentunut linkki]
"T.E.H.D.A.S" - Porin taidemuseon julkaisuja 120 ISBN: 978-952-5648-39-3 (Arkistoitu – Internet Archive)
Tamira Paszek

| Tamira Paszek |
| --- | --- |

Henkilötiedot
Syntynyt: 6. joulukuuta 1990 (ikä 33)
Kansalaisuus:   Itävalta
Tennispelaaja
Pituus:  165 cm
Paino:  60 kg
Kätisyys:  oikea
Ammattilaisena:  lokakuu 2005–
Palkintorahat:  2 491 813 USD
Kaksinpeli
Paras sijoitus:  26. (11.2.2013)
Turnausvoittoja:  3
Voitot/tappiot:  326–248
Grand Slam -turnauksissa
Australian avoimet:  2. kierros (2007, 2013)
Ranskan avoimet:  2. kierros (2007, 2014)
Wimbledon:  puolivälierät (2011, 2012)
Yhdysvaltain avoimet:  4. kierros (2007)
Nelinpeli
Paras sijoitus:  93. (6.5.2013)
Voitot/tappiot:  60–87
Aiheesta muualla
www.tpmanagement.at
ITF
WTA
Tamira Shelah Paszek (s. 6. joulukuuta 1990 Dornbirn) on itävaltalainen tennispelaaja.
Paszek ylsi juniorina tyttöjen kaksinpelin finaaliin Wimbledonissa 2005 ja Yhdysvaltain avoimissa 2006. Aikuisten Grand Slam -turnauksissa hän on yltänyt parhaimmillaan puolivälieriin Wimbledonissa 2011.
Toistaiseksi Paszek on voittanut urallaan kolme WTA-turnausta. Ensimmäinen voitto tuli syyskuussa 2006 Portorožin turnauksessa, johon hän pääsi mukaan karsinnan kautta, toinen voitto syyskuussa 2010 Québecissä, johon hän pääsi myös karsintojen kautta mukaan ja kolmas Eastbournessa vuonna 2012. WTA:n rankinglistalla hän on ollut parhaimmillaan 26:s (helmikuussa 2013).
Wikimedia Commonsissa on kuvia tai muita tiedostoja aiheesta .
Venäjän käsipallomaajoukkue

Venäjän käsipallomaajoukkue edustaa Venäjää miesten kansainvälisissä käsipallo-otteluissa. Se on voittanut kerran olympiakultaa, kahdesti maailmanmestaruuden sekä kerran Euroopan-mestaruuden.
Sijoitukset arvoturnauksissa > Olympialaiset

1996 - 5.
2000 -  Kultaa
2004 -  Pronssia
2008 - 6.
Sijoitukset arvoturnauksissa > MM-kilpailut

1993 - 1 Kultaa
1995 - 5.
1997 - 1 Kultaa
1999 - 2 Hopeaa
2001 - 6.
2003 - 5.
2005 - 8.
2007 - 6.
2009 - 16.
2013 - 7.
2015 - 19.
2017 - 12.
2019 - 14.
Sijoitukset arvoturnauksissa > EM-kilpailut

1994 - 2 Hopeaa
1996 - 1 Kultaa
1998 - 4.
2000 - 2 Hopeaa
2002 - 5.
2004 - 5.
2006 - 6.
2008 - 14.
2010 - 10.
2012 - 15.
2014 - 9.
2016 - 9.
2020 - 22.
Aiheesta muualla

Venäjän käsipalloliiton kotisivut (venäjäksi)
EHF:n maajoukkueet
Alankomaat | Albania | Armenia | Azerbaidžan | Belgia | Bosnia ja Hertsegovina | Bulgaria | Englanti | Espanja | Färsaaret | Georgia | Irlanti | Islanti | Israel | Italia | Itävalta | Kreikka | Kroatia | Kypros | Latvia | Liechtenstein | Liettua | Luxemburg | Makedonia | Malta | Moldova | Montenegro | Norja | Portugali | Puola | Ranska | Romania | Ruotsi | Saksa | Skotlanti | Serbia | Slovakia | Slovenia | Suomi | Sveitsi | Tanska | Tšekki | Turkki | Ukraina | Unkari | Valko-Venäjä | Venäjä | Viro | Yhdistynyt kuningaskunta
Entisiä joukkueita: DDR | IVY | Jugoslavia | Neuvostoliitto | Serbia ja Montenegro | Tšekkoslovakia